kardosdrur/scandi-wiki huggingface dataset:
Lone Lunding

Anne Lone Lunding Olsen (født 18. juni 1944) er en dansk politiker fra Socialdemokratiet, der fra 1990 til 1993 var borgmester i Stenløse Kommune.

Lunding er uddannet på Tegne- og Kunstindustriskolen i 1965 og har desuden en uddannelse som socionom fra Roskilde Universitet fra 1984. I 1970 flyttede Lunding til Ganløse, hvor hun sad i skolenævnet på Ganløse Skole, samt var spejderleder. Ved kommunalvalget i 1974 blev hun indvalgt i Stenløse byråd for Socialdemokratiet, og efter valget i 1989 blev hun konstitueret som den første socialdemokratiske borgmester i 15 år. Det blev dog kun til én enkelt periode som borgmester, eftersom hendes forgænger, Venstres Peter Hald Appel, efter kommunalvalget i 1993 vandt konstitueringen og blev borgmester igen. Lone Lunding sad herefter i byrådet frem til 2001.

Referencer 

Borgmestre fra Socialdemokraterne
Tidligere borgmestre fra Danmark
Sebastian Fini

Sebastian Fini Carstensen (født 26. marts 1995) er en cykelrytter fra Danmark, der kører mountainbike for det franske hold .

Meritter 

2012
  DM i mountainbike for juniorer (XCO)

2013
  DM i cykelcross for juniorer

2014
  DM i mountainbike (XCO)

2015
  DM i cykelcross for U23
  DM i mountainbike (XCO)

2016
  DM i cykelcross for U23
 2. plads, DM i mountainbike (XCO)

2017
 2. plads, DM i cykelcross
  DM i mountainbike (XCO)

2018
  DM i cykelcross
  DM i mountainbike (XCO)

2019
  DM i cykelcross
  DM i mountainbike (XCO)

2020
  DM i cykelcross
  DM i mountainbike (XCM)

2021
  DM i cykelcross

2022
  DM i mountainbike (XCO)

2023
  DM i cykelcross

Referencer

Eksterne henvisninger 
 

Mandlige cykelryttere fra Danmark
Personer fra Hellerup
Cykelcrossryttere
Deltagere for Danmark ved sommer-OL 2020
Cykelryttere ved sommer-OL 2020
Katarina Pavlovna af Rusland

Katarina Pavlovna af Rusland (; ) (21. maj 1788 — 9. januar 1819) var en russisk storfyrstinde, der var dronning af Württemberg fra 1816 til 1819. Hun var datter af tsar Pavel 1. af Rusland og Sophie Dorothea af Württemberg.

Biografi

Tidlige liv 
Storfyrstinde Katarina Pavlovna blev født den 21. maj 1788 i Sankt Petersborg i det Russiske Kejserrige. Hun var det sjette barn og fjerde datter af tsar Pavel 1. af Rusland i hans andet ægteskab med Sophie Dorothea af Württemberg.

Første ægteskab 
Storfyrstinde Katarina blev gift første gang den 3. august 1809 på Peterhofs palads i Petergof umiddelbart udenfor Sankt Petersborg med hertug Georg af Oldenburg, der var søn af den senere hertug Peter 1. af Oldenborg og hertuginde Frederikke af Württemberg. I ægteskabet blev der født to sønner, hertug Aleksandr Georgijevitj af Oldenburg og hertug Peter Georgijevitj af Oldenburg. Hertug Georg døde 27. december 1812.

Andet ægteskab 
Storfyrstinde Katarina blev gift anden gang den 24. januar 1816 i Sankt Petersborg med den senere kong Wilhelm 1. af Württemberg. I dette ægteskab blev der født to børn, Marie, senere grevinde af Neipperg, og Sophie, senere dronning af Nederlandene.

Død 
Dronning Katarina døde blot 30 år gammel den 19. januar 1819 i Stuttgart i Kongeriget Württemberg.

Referencer

Eksterne links 

Huset Holsten-Gottorp-Romanov
Kongelige fra Rusland
Dronninger af Württemberg
Personer fra Sankt Petersborg
René Milo

René Milo (født 29. april 1947) er en dansk politiker fra partiet Venstre, der fra 1994 til 2005 var borgmester i Greve Kommune.

Milo er udlært butiksslagter fra Ryholt på Vesterbro i København. Senere gik han dog ind i alarmbranchen, først som salgsleder for Securitas; senere som selvstændig med firmaerne Totalalarm og Scandisplay. I 1989 blev Milo valgt ind i Greve byråd for Venstre, og efter efterfølgende valg i 1993 blev han valgt til borgmester.. Han var efterfølgende borgmester frem til 2005, hvor han blev afløst af den konservative Hans Barlach.

I 2012 brød Milo med Venstre og dannede den social-liberale lokalliste Borgerliberale, som han stod i spidsen for ved kommunalvalget i 2013. Partiet blev dog ikke valgt ind i kommunalbestyrelsen, og umiddelbart herefter trak René Milo sig fra politik.

Kontroverser

Sag om bedrageri 
I november 2003 blev René Milo sigtet for bedrageri. Sigtelsen gik bl.a. ud på, at Milo både som borgmester og som sponsor for Greve Fodbold via sit private firma, Scandisplay, var på fodboldrejse til Birmingham i England. Her blev selskabet inviteret på middag til et beløb à 12.000 kroner, som Milo både trækker fra i Scandisplay som repræsentation, men samtidig bliver refunderet fra Greve Kommune. Herudover var der sager om, at Milo som borgmester skulle have givet ordrer til sit eget firma; bl.a. indkøb af kalendre til kommunens studerende, ligesom Milos hustru var blevet ansat af kommunen til at designe kommunens officielle julekort 2002. Sagerne trak nationale overskrifter, da særligt den førstnævnte mindede om Peter Brixtofte og Farum-sagen, som fældede Farum-borgmesteren året forinden og eftersom Milo var én af Brixtoftes støtter inden Farum-sagen rullede. Sagen mod Milo blev dog i januar 2004 opgivet af Glostrup Politi, der ikke kunne finde beviser for, at bogføringen hos Scandisplay "skete med forsæt til på en af straffeloven omfattet måde at berige sig i forhold firmaet/medindehaveren"..

Kommunalvalget 2005 
Efter kommunalvalget 2005 havde Milo atter skaffet et flertal bag sig til at kunne påbegynde sin fjerde periode som borgmester, men ét af de nyvalgte medlemmer fra Venstre, Brigtte Klintskov Jerkel, forlod på valgnatten Venstre og tilsluttede sig Det Konservative Folkeparti, hvilket betød at den konservative spidskandidat, Hans Barlach nu blev borgmester. Jerkel forklarede efterfølgende partihoppet med, at hun på valgnatten følte sig overfuset af René Milo.

Referencer 

Borgmestre fra Venstre
Tidligere borgmestre fra Danmark
Ilse Sand

Ilse Sand (født 3. marts 1962 i Vendsyssel) er en dansk forfatter, som er oversat til mere end 20 sprog.

Ilse Sand er student fra Hjørring Gymnasium i 1981 og i 1992 cand. teol fra Aarhus Universitet med speciale i C. G. Jung og Søren Kierkegaard. Uddannet psykoterapeut MPF i 2007.

Ilse Sand har været sognepræst i Gjesing og Nørager sogne på Djursland 1995-2006.

Siden 2006 har hun været privatpraktiserende psykoterapeut, kursusudbyder og foredragsholder.

Ilse Sand stiftede foreningen ”Vi Elsker Stilhed” i 2011. I dag har foreningen over 2.000 medlemmer.

Ilse Sand har skrevet 8 bøger om forskellige emner indenfor det psykologiske felt. Inspireret af: C. G. Jung, Søren Kierkegaard, Irvin D. Yalom, Bent Falk, Niels Hoffmeyer og Martin Buber.

I Danmark udkommer Ilse Sands bøger på Forlaget Gyldendal, Dansk Psykologisk Forlag og Forlaget Ammentorp.

Bibliografi 
 Sig hej til din skam. En bog om at slippe frygten for at være forkert . Gyldendal. Januar 2021
 Kom nærmere – om kærlighed og selvbeskyttelse. Dansk Psykologisk Forlag 2020
 Venlige øjne på dig selv – slip dårlig samvittighed . Gyldendal 2020
 Savner du én? Guide til at hele en beskadiget relation - eller give slip . Forlaget Ammentorp 2018
 Introvert eller særligt sensitiv – guide til grænser, glæde og mening . Forlaget Ammentorp 2017
 Find nye veje i følelsernes labyrint . Forlaget Ammentorp 2016
 Værktøj til hjælpsomme sjæle – især for særligt sensitive, som hjælper professionelt eller privat  Forlaget Ammentorp 2014
 Elsk dig selv – en guide for særligt sensitive og andre følsomme sjæle . Forlaget Ammentorp 2014.

Kilder

Eksterne henvisninger 
 Ilse Sand officiel hjemmeside

Faglitterære forfattere fra Danmark
Natura 2000-område nr. 161 Søer ved Bregentved og Gisselfeld

Natura 2000-område nr. 161  Søer ved Bregentved og Gisselfeld   er et Natura 2000-område der består af habitatområde  nr. H142 og fuglebeskyttelsesområde nr. F101 og  har et areal på  597 hektar fordelt på 5 søer og deres omgivelser, som
hovedsageligt består af landbrugsland og lidt skov. Søerne ligger i et højtliggende moræneområde på hver sin side af et vandskel. Ejemade Sø (22,1 ha), Ulse Sø  (50,9 ha) og småsøerne omkring Bregentved Gods afvander til Tryggevælde Å, mens Søtorup Sø (68,4 ha) og Nielstrup Sø (13,2 ha) afvander til Susåen. 
Ulse Sø og Søtorup Sø er dybe kildefødte søer opstået som dødishuller, mens Ejlemade og Nielstrup søer er lavvandede med middeldybder på ca. 1 m.  Natura 2000-området ligger  i Vandområdedistrikt II Sjælland  i vandplanomåde 2.4 Køge Bugt   og  2.5 Smålandsfarvandet i Faxe Kommune.

Områdebeskrivelse
Landskabet mellem Bregentved og Gisselfeld Godser er et bølget bakkelandskab med de fire store søer Ulse Sø, Sø Torup Sø, Ejlemade Sø og Nielstrup Sø. I Bregentved Park ligger desuden tre mindre opstemmede søer i forlængelse af hinanden.

Fredninger
Den frednede   Bregentved Allé ligger i i Natura 2000-området.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Naturplanen 
 Basisanalysen 2016-21       
Natura 2000-planer
EU-habitatområder i Danmark
Fuglebeskyttelsesområder i Danmark

Fredede arealer i Danmark

Lokaliteter i Faxe Kommune
Gigantprimtal

Et gigantprimtal er et primtal med mindst 10.000 decimale cifre.

Det første fundne gigantprimtal var Mersenne-primtallet 244497 − 1. Det har 13.395 cifre og blev fundet i 1979 af Harry L. Nelson and David Slowinski.

Det mindste gigantprimtal er 109999 + 33603, det blev bevist i 2003 af Jens Franke, Thorsten Kleinjung and Tobias Wirth.

Se også 
 Titanprimtal – mindst 1.000 cifre
 Megaprimtal – mindst 1 million cifre

Referencer 

Primtal
Tomrummet

Tomrummet er det filosofiske begreb for manifesteret intethed. Idéen om Tomrummet er relevant for flere områder af metafysikken. Tomrummet er også et element i flere facetter af psykologi, særligt logoterapi.

Manifestationen af intethed er tæt forbundet med overvejelser om tomhed og med menneskelige forsøg på at identificere og personificere den. Idéen om Tomrummet, og lignende idéer, har en betydelig tilstedeværelse indenfor kunsten, såvel som indenfor mysticisme og indenfor akademiske, videnskabelige og filosofiske debatter om den såkaldte "menneskelige tilstand" - conditio humana.

Henvisninger

Eksterne henvisninger 
 

Filosofi
Tomrum

Tomrum har flere betydninger:
 Tomrummet som filosofisk manifestation af intethed
 Tomrum (film)
Morten Stig Jensen

Morten Stig Jensen er en dansk sportsjournalist, TV-vært, radiovært og podcaster, der dækker den amerikanske basketballliga NBA, heriblandt også for de amerikanske medier Forbes og Sports Illustrated. Han er medvært på TV-programmet "Crunch Time" på TV 2 SPORT, og vært på radioprogrammet Buzzer Beater på R4dio. Han er uddannet multimediedesigner via Københavns Erhvervsakademi og har en bachelor i medieproduktion og ledelse fra Danmarks Medie og Journalisthøjskole.

Jensen begyndte at dække NBA i 2008 for dk4sport, hvor han stod for artikler, blogs og bidrog til liveudsendelser. I 2010 blev han NBA-ansvarlig på mediet Fullcourt.dk hvor han året efter tog imod en stilling som chefredaktør. I 2014 blev Jensen chefredaktør for det canadiske medie Hoop365. I 2016 skrev han for det britiske medie GiveMeSport og lancerede podcasten The NBA Podcast, der har over 550 afsnit i sit katalog.

I 2019 begyndte Jensen at skrive for Forbes. I 2020 dækkede han NBA for TV 2 SPORT som skribent og podcaster.

Han er hyppig gæst i både radio og skrevne medier.

Kilder og henvisninger 

Sportsjournalister fra Danmark
Christian Giørtz

Christian Giørtz (født 22. september 1790 i Ringkøbing, død  10. maj 1860 i Ribe) var en kendt fabrikant i Ribe, hvor han i 1850 opførte en bomuldsfabrik lige ved siden af Ribe Domkirke, kendt som Lindegården. 

Christian Giørtz var skibsreder og ejede everten "Louise Nicoline" og jagtgaleasen "Anna Caroline".

Far til Balthazar Giørtz.

Industribygningen Giørtz havde opført brændte i julen 2000 og blev efterfølgende nedrevet.

Litteratur 
Den engelske villa ved Ribe Aa af K.H. Rosenstand

Referencer

Eksterne henvisninger 
PDF fra Ribe Kirkegård hentet 30 december 2020 
Aldershvile på Trap Danmark
Bomuldsfabrikkerne i Ribe på slks.dk/ hentet 30 december 2020

Personer fra Ribe
Balthazar Giørtz

Baltazar Giørtz, (1827-1891) fabrikant og bygherre af Sct. Nicolaj Gade 10 i Ribe - i dag kendt som Ribe Kunstmuseum.

Søn af Christian Giørtz. Stedfar til Elisabeth Riis

Se også 

 Sanct Nicolaj Gade (Ribe)

Eksterne links 
Historien om Ribe Kunstmuseum – kort fortalt på ribekunstmuseum.dk

Fabrikanter fra Danmark
Sanct Nicolaj Gade (Ribe)

Sct. Nicolai Gade forbinder Saltgade med Ribe Banegård via Odins Plads. Inden Odins Plads blev anlagt, havde gaden et mere direkte forløb til Tangevej.

Tilbage i Middelalderen, før der var tænkt på Tangevej og Tangekvarteret, lå Ladegaardsmark og Ladegaarden her, som var en vigtig forsyning til Riberhus.

Gaden menes at have båret navnet Ladegaardsgade på et tidspunkt.

Eftersom der var en lille kirke placeret omkring vandtårnet på Tangevej, med navnet Sct. Nikolaj Kirke, synes gadenavnet at have skiftet mellem Sct. Nicolaj Gade og Ladegaardsgade.

Industribygninger i Sct. Nicolaj Gade 
I midten af 1800-tallet lod Balthazar Giørtz nogle industribygninger opføre i det østlige del af Sct. Nicolaj Gade. I bygningerne var der et dampvæveri.

D. 25. juni 1880 indtraf der en gaseksplosion, der ødelagde store dele af bygningerne. Eksplosionen udløste økonomiske problemer for familien Giørtz, ganske givet pga at bygningerne var underforsikrede. Familien afviklede deres ejendomme i byen og flyttede til København.

Sidenhen blev bygningerne overtaget af Crome & Goldschmidt.

I 1943 fungerede dele af bygningerne som autoværksted, som den tyske besættelsesmagt synes at nyde gavn af. Dette fik modstandsbevægelsen til at sabotere værkstedet d. 12. marts 1943, hvorved stort set alle industribygningerne brændte ned.

I dag findes kun en enkelt af de oprindelige bygninger og den officielle adresse er Rosen Alle 3.

Ribe Gasværk 
I mange år lå Ribe Gasværk, hvor man i dag finder Odins Plads, for enden af Sct. Nicolaj Gade. I 1860 med fabrikant Giørtz i spidsen, blev spørgsmålet om et gasværk i byen rejst. Dette som erstatning af byens mange tranlamper, der stod for belysningen.

I 1861 besluttede Ribe Byråd at opføre et sådant, i foråret 1862 blev opførelse påbegyndt. 2. oktober 1862 blev værket sat i drift.

Ulykke 
18. oktober 1906 kl. 21.45 blev gasværket ramt af en ulykke, hvor en eksplosion rystede hele byen. Den skete i rensehuset, der næsten blev jævnet med jorden. Ingen kom til skade.

Referencer

Litteratur 
 Om Renlighedssansen i det gamle Ribe af K.H. Rosenstand
 Omkring et gadenavn i Ribe af K.H. Rosenstand
 Eksplosionen i Giørtz’s Fabrik i Ribe, Berlingske Illustreret Tidende 11. juli 1880

Gader i Ribe
Alejandro Rejón Huchin

Wilberth Alejandro Rejon Huchin(født 18. maj 1997). Han er en mexicansk digter, kulturchef og journalist, grundlægger af den internationale poesifestival i Tecoh, Yucatán, México.

Referencer 

Digtere fra Mexico
Andreas Aagaard Kiilerich

Andreas Aagaard Kiilerich (født 7. Oktober 1994 i Ikast) er en dansk fodboldspiller der siden januar 2018 har spillet for Holstebro Boldklub.

Karriere 
Som 4-årig startede han med at spille fodbold i Ikast fS, men allerede som 12-årig kom han på FC Midtjyllands talenthold.

Skive IK 
I 2013 blev han hentet til Skive IK fra FC Midtjyllands u-19 hold.

Ringkøbing IF 
Blot et år senere blev Kiilerich hentet til Ringkøbing IF i 2. division, hvor han nåede at spille 8 kampe.

Holstebro Boldklub 
Siden Jan. 2018 har han spillet for den vestjyske fodboldklub Holstebro Boldklub. Det lykkedes Holstebro at rykke op i 2. division i Jun. 2020, hvor Kiilerich har spillet samtlige minutter. Andreas Kiilerich har været anfører siden hans ankomst til klubben.

Fodboldspillere fra Holstebro Boldklub
Fang Blake!

Fang Blake! er en fransk-amerikansk animeret action-eventyr-tv-serie, som blev sendt på Gulli og Nickelodeon fra 2015. Serien blev produceret af FremantleMedia, I Danmark havde serien premiere den 11. april 2012 fra Nickelodeon. Der 1 sæson med 26 afsnit som har en varighed på 22 minutter.

Danske stemmer 
Allan Hyde som Blake Myers
Lasse Rimmer som Leonard
Lars Thiesgaard som Maxus
Thomas Magnussen som Jerome
Bjarne Antonisen som Mitch

Eksterne henvisninger 
 

Tv-serier fra Frankrig
Amerikanske tv-serier fra 2010'erne
Animationsfilm
Tv-programmer fra Nickelodeon
Krumme-banden

Krumme-banden (Breadwinners) er en amerikansk animeret action-eventyr-tv-serie, som blev sendt på Nicktoons og Nickelodeon fra 17. feburar 2014 til 12. september 2016. Serien blev produceret af Nickelodeon, I Danmark havde serien premiere den 9. november 2014 fra Nickelodeon. Der 2 sæson med 40 afsnit som har en varighed på 22 minutter.

Danske stemmer 

 Benjamin Kitter: Brødmageren
Peter Pilegaard: Buhdeuce
Thea Iven Ulstrup: Ketta
Rasmus Hammerich: Oonski 
Sonny Lahey: SwaySway 
Caspar Phillipson: T-Midi
Øvrig Medvirkende: Estrid Ebba Böttiger

Eksterne henvisninger 
 

Amerikanske tv-serier fra 2010'erne
Animationsfilm fra USA
Tv-programmer fra Nickelodeon
N.C. Willemoes

Niels Carl d'Obry Willemoes (født 22. marts 1867 i Flensborg, død 23. november 1954 i Ribe) var  fra 1898 til 1937 redaktør for Ribe Stiftstidende,  der var en vigtig  kilde for den danske offentlighed om forholdene i Sønderjylland under det tyske styre.

Han var initiativtager og idemand til Ribe Turistforening og tilskrives en stor aktie for at udvikle Ribe til en turistattraktion og i linjen med at bevare den gamle bykerne. Han var i 1920  medstifter af Grænseforeningen,  hvor han i 1937 blev æresmedlem, og var aktiv i en lang række af byens organisationer.

Havde d. 1. juli 1923 25 års jubilæum som redaktør på Ribe Stiftstidende

Han blev udnævnt til æresborger i Ribe i 1946.

Kampen om Riberhus Slotsbanke 
I sin egenskab af formand for Ribe Turistforening, må N.C. Willemoes tage et opgør med den tyske værnemagt.

22. maj 1943 kræver den tyske værnemagt at grave tre maskingeværstandpladser nede i Riberhus Slotsbanke. Willemoes indberetter det med det samme til Nationalmuseet

18. august 1943 meddeler statsministeren, at den værnemagten har lovet ikke at udøve yderligere skade på slotsbanken

10. maj 1944 går soldaterne atter i gang med at grave i slotsbanken, for at nedkaste det opgravede jord i voldgraven. Da nyheden når Willemoes opsøger han først politimesteren og derefter de gravende soldater ved slotsbanken. Her bliver han dog nægtet adgang, men gør alligevel opmærksom på, hvad de tidligere har lovet

11. maj 1944 tyskeren beklager skaderne og lover at stoppe arbejdet og udbedre skaderne igen

Galleri

Kilder og henvisninger

Redaktører fra Danmark
Personer fra Ribe
Alberga

Alberga kan referere til:
 Alberga (Finland) − en bydel i Esbo stad i Finland
 Alberga (Sverige) − et byområde i Eskilstuna kommun, Södermanlands län, Södermanland, Sverige
Alberga (Sverige)

Alberga er et byområde beliggende i Eskilstuna kommun i Södermanlands län i Sverige 25 km sydvest for Eskilstuna og 2 km nord for Hjälmaresund. Byen kaldes nogle gange også Stora Sundby, som er navnet på det postdistrikt Alberga ligger i samt det nærtbeliggende slot Stora Sundby slott.

Navnet Alberga kommer formentlig fra "Alnäset", et i dag (efter Hjälmarens sænkning) forsvundet næs. "Alnäsets berg" kan være sat sammen til "Alberga".

Forbindelser 
Alberga har busforbindelse til det centrale Eskilstuna med Citybussens linje 8.

Herfra går länsväg 230 østpå mod Eskilstuna, mens riksväg 56 går sydpå mod Katrineholm samt nordpå mod Kungsör med videre forbindelse til E20.

Idræt 
I Alberga findes en idrætsforening, Stora Sundby GoIF som benytter idrætsanlægget Hammargärdets IP. Ved idrætspladsen findes også en lejrplads.

Vejskilte 
Byen fik opmærksomhed, også i de landsdækkende medier, i april 2011 da skilte med byens navn blev sat op efter en forsinkelse på 48 år. I løbet af disse år var Alberga skiltet Stora Sundby. Forsinkelsen skyldtes at det blev overset af vejmyndighederne, hvilket blev rettet knap 50 år for sent af Trafikverket.

Referencer 

Byer i Eskilstuna kommun
Maria Kirillovna af Rusland

Maria Kirillovna af Rusland (; ) (2. februar 1907 — 25. oktober 1951) var en russisk storfyrstinde, der var datter af storfyrst Kirill Vladimirovitj af Rusland og prinsesse Victoria Melita af Sachsen-Coburg og Gotha.

Biografi

Tidlige liv 
Maria Kirillovna blev født den 2. februar 1907 i Coburg i Hertugdømmet Sachsen-Coburg og Gotha i det Tyske Kejserrige. Hun var det første barn af storfyrst Kirill Vladimirovitj af Rusland i hans ægteskab med prinsesse Victoria Melita af Sachsen-Coburg og Gotha.

Ægteskab 
Storfyrstinde Maria giftede sig den 25. november 1925 med Karl, 6. Fyrste til Leiningen, der var søn af Emich, 5. Fyrste til Leiningen og prinsesse Feodora af Hohenlohe-Langenburg. I ægteskabet blev der født syv børn. Fyrst Karl døde den 2. august 1946 i Saransk i Sovjetunionen.

Død 
Fyrstinde Maria døde 44 år gammel den 27. oktober 1951 i Madrid i Spanien.

Referencer

Eksterne links 

Huset Holsten-Gottorp-Romanov
Kongelige fra Rusland
Fyrstinder fra Tyskland
Personer fra Coburg
Selvstændig offentlig virksomhed

En selvstændig offentlig virksomhed (SOV) er i forvaltningsretlige termer en juridisk person, der varetager en bestemt del af den statslige forvaltning, og som har selvstændige indtægter og formue. 
I begyndelsen af 2020 ejede den danske stat 10 selvstændige offentlige virksomheder: DanPilot, DSB, EKF Danmarks Eksportkredit, Energinet, Finansiel Stabilitet, Fjordforbindelsen Frederikssund, Investeringsfonden for udviklingslande, Naviair, Nordsøenheden og Vækstfonden. Fjordforbindelsen Frederikssund blev opløst i 2022.

Noter 

Myndigheder
Corona (Californien)

Corona er en by i Riverside County i den amerikanske delstat Californien med et areal på 91,1 km² og en befolkning på 124.966 indbyggere (2000).

Berømte personer fra Corona 
 Ken Calvert, politiker
 Michael Parks, skuespiller
 Tyler Hoechlin, skuespiller

Kilder

Eksterne henvisninger 

 

Byer i Californien
Fyns Amtsråd 1994-1997

Liste over medlemmer af amtsrådet i Fyns Amt, indvalgt ved amtsrådsvalget 16. november 1993:

Mandatfordeling 
: 13 mandater
: 2 mandater
: 4 mandater
: 3 mandater
: 9 mandater
: 1 mandat

Styrelsen

Valgte medlemmer

Referencer 
https://user-9y8ca5x.cld.bz/kraks-vejviser-1994-realregister/28/#zoom=z
https://user-9y8ca5x.cld.bz/kraks-vejviser-1995-realregister 

Amtsrådsmedlemmer
Lister over personer
Danske truede fuglearter

Der er 18 danske fuglearter der er  truet i henhold til den danske rødliste fra 2019, udviklet  på basis af  IUCN-systemet.
Spidsand	Anas acuta	
	Skærpiber Anthus petrosus
	Stenvender	Arenaria interpres
	Stor hornugle	Bubo bubo
	Almindelig ryle	Calidris alpina
	Brushane	Calidris pugnax
	Karmindompap	Carpodacus erythrinus
	Hvidbrystet præstekrave	Charadrius alexandrinus
	Sortterne	Chlidonias niger
	Hættemåge	Chroicocephalus ridibundus
Hedehøg	Circus pygargus
	Lille flagspætte	Dryobates minor
Islom	Gavia immer
	Plettet rørvagtel	Porzana porzana
Turteldue	Streptopelia turtur
	Tinksmed	Tringa glareola
	Svaleklire	Tringa ochropus
	Islandsk rødben	Tringa totanus subsp. robusta

Kilder og henvisninger

Fuglebeskyttelse
IUCN Rødliste - truede arter
Dansk Rødliste - truede arter
Bornholms Amtsråd 1994-1997

Liste over medlemmer af amtsrådet i Bornholms Amt, indvalgte ved amtsrådsvalget, 16. november 1993.

Mandatfordeling 
A - Socialdemokratiet: 6 mandater

F - Socialistisk Folkeparti: 1 mandat

Q - Kristeligt Folkeparti: 1 mandat

V - Venstre: 10 mandater

Styrelsen

Valgte medlemmer

Ændringer i perioden

Partiskift

Personskift

Referencer 
https://user-9y8ca5x.cld.bz/kraks-vejviser-1994-realregister/28/#zoom=z
https://user-9y8ca5x.cld.bz/kraks-vejviser-1995-realregister

Råd 1994-1997
Lister over personer
David E. Nye

David E. Nye er en amerikansk historiker med speciale i teknologihistorie og amerikanske studier.
Han har været tilknyttet Syddansk Universitet.

Nye har skrevet adskillige engelsk-sprogede bøger og modtaget flere priser, i Danmark Dansk Magisterforenings Forskerpris.

Udvalgt bibliografi

Henvisninger 

Ansatte ved Syddansk Universitet